Sonnensucher
<s>Sonnnensucher () je istočnonjemački crno-bijeli igrani film snimljen u režiji Konrada Wolfa i premijerno prikazan 1972. godine.</s><s>Radnja se odigrava 1950. godine u Wismutu, gdje istočnonjemačke vlasti zajedno sa Sovjetima kopaju uran, pri čemu kolege postaju i nekadašnji neprijatelji iz Drugog svjetskog rata.</s><s>Nominalna protagonistica, čiji lik tumači Ulrike Germer je prostitutka poslana u rudnik po kazni, a oko koje nastane suparništvo između bivšeg esesovca (koga tumači Günther Simon) i sovjetskog inženjera (koga glumi Viktor Avdjuško).</s>

<s>Film je bio inspiriran stvarnim događajima u Wismutu, gdje su najveći dio radne snage činile prostitutke i bivši pripadnici nacističkog režima.</s><s>Počeo se snimati 1958. godine, nakon što je u Istočnoj Njemačkoj, kao i još nekoliko država Istočnog bloka u godinama nakon Staljinove smrti, djelomično popustila kontrola nad sadržajem filmova.</s><s>Konrad Wolf je to iskoristio kako bi prikazao teške uvjete rada u rudniku, ali i dotada nezamislive motive nesposobnosti i korupcije državnih funkcionara.</s><s>Iako se film u svojoj suštini promovirao službeni stav o nužnosti saveza sa Sovjetima, te iako ga je nakon privatne premijere u ljeto 1959. godine pohvalio istočnonjemački vođa Walter Ulbricht, nekoliko mjeseci kasnije je iznenada skinut sa kino-programa.</s><s>Navodi se kako je to učinjeno na intervenciju sovjetske ambasade, navodno zbog stava sovjetskih vlasti da bi prikaz eksploatacije urana, koji je svjetska publika u jeku Hladnog rata tada u pravilu asocirala sa nuklearnim oružjem, bio suprotan službenim sovjetskim stavovima o nužnosti nuklearnog razoružanja.</s><s>Sonnensucher je nakon toga proveo više od decenije u bunkeru prije nego što je na čelo Istočne Njemačke došao Erich Honecker, a koga je Wolf 1972. godine uspio nagovoriti da film ipak pusti u distribuciju.</s><s>Nakon toga je dobio brojne pohvale, a među kritičarima uživa ugled i danas.</s>

<s>Uloge
 Ulrike Germer: Lotte Lutz
 Günther Simon: Frank Beier
 Erwin Geschonneck: Jupp König
 Manja Behrens: Emmi Jahnke
 Viktor Avdjuško: Sergei Melnikov
 Willi Schrade: Günter Holleck
 Erich Franz: Weihrauch
 Norbert Christian: Josef Stein
 Brigitte Krause: Berta Mattusche
 Horst Kube: Wenzel
 Rimma Shorokhova: Vera
 Vladimir Jemeljanov: Pukovnik Fedosejev</s>

<s>Vanjske veze</s>

<s>Istočnonjemački filmovi
Dramski filmovi
Filmovi u bunkeru</s>

